b'\n_START_ARTICLE_\nBrainstorm\n_START_SECTION_\nIstorija\n_START_PARAGRAPH_\n1992\xc2\xa0m. rugs\xc4\x97j\xc4\xaf Brainstorm i\xc5\xa1leid\xc5\xbeia pirm\xc4\x85j\xc4\xaf singl\xc4\x85 Jo tu n\xc4\x81c ir konkurse \xe2\x80\x9eMikrofona aptauja\xe2\x80\x9c u\xc5\xbeima 9-\xc4\x85 viet\xc4\x85. Po to pasirodo albumas Vair\xc4\x81k nek\xc4\x81 ska\xc4\xbci (1993). Populiariausia albumo daina tampa Ziema, kuriai sukuriamas ir videoklipas._NEWLINE_1994\xc2\xa0m. yra ramiausias periodas grup\xc4\x97s istorijoje. Ta\xc4\x8diau \xc5\xa1iais metais 500 egzempliori\xc5\xb3 tira\xc5\xbeu i\xc5\xa1leid\xc5\xbeiamas maxi singlas Vietu nav._NEWLINE_1995\xc2\xa0m. daina Lidma\xc5\xa1\xc4\xabnas tampa vis\xc5\xb3 laik\xc5\xb3 perkamiausiu singlu Latvijoje ir radijo stoties Super FM met\xc5\xb3 daina. \xc5\xa0iais metais grup\xc4\x97 pasirodo Vokietijoje ir Did\xc5\xbeiojoje Britanijoje._NEWLINE_Po susi\xc5\xbeav\xc4\x97jimo alternatyviuoju roku, Brainstorm atsigr\xc4\x99\xc5\xbeia \xc4\xaf meinstrim\xc4\x85 ir i\xc5\xa1leid\xc5\xbeia album\xc4\x85 Veronika, kuris tampa populiariu tarp jaunimo. Populiariausios albumo dainos yra D\xc4\x81rznieks, Apels\xc4\xabns, Lidma\xc5\xa1\xc4\xabnas, kurias \xc5\xbeinomomis padaro labai lankomi grup\xc4\x97s koncertai. Met\xc5\xb3 pabaigoje Latvijos radijo stotys pradeda groti dain\xc4\x85 Tavas m\xc4\x81jas man\xc4\x81 azot\xc4\x93, kuri tampa 1996\xc2\xa0m. hitu._NEWLINE_Kitas \xc5\xbeingsnis link s\xc4\x97km\xc4\x97s yra pasira\xc5\xa1yta bendradarbiavimo sutartis su Microphone Records ir i\xc5\xa1leistas albumas Viss ir tie\xc5\xa1i t\xc4\x81 k\xc4\x81 tu v\xc4\x93lies 1997 metais. Albumas gavo \xe2\x80\x9eAuksinio disko\xe2\x80\x9c status\xc4\x85 pagal pardavimo apimtis, padarydamas Brainstorm populiariausia Latvijos grupe._NEWLINE_Populiariausios albumo dainos: Viss ir tie\xc5\xa1i t\xc4\x81 k\xc4\x81 tu v\xc4\x93lies, Mans draugs, Neatgrie\xc5\xa1an\xc4\x81s, Tavas m\xc4\x81jas man\xc4\x81 azot\xc4\x93. Taip pat neoficialiais hitais tampa prakti\xc5\xa1kai visos Brainstorm dainos, d\xc4\x97ka ypating\xc5\xb3 grup\xc4\x97s koncert\xc5\xb3 ir solisto Renaro Kauperio sugeb\xc4\x97jimo u\xc5\xbevesti bet koki\xc4\x85 publik\xc4\x85._NEWLINE_Didel\xc4\xaf grup\xc4\x97s populiarum\xc4\x85 liudija pasi\xc5\xablymai grup\xc4\x97s nariams vesti laidas televizijoje ir radijuje, taip pat kvietimas dalyvauti Dailes teatro miuzikle \xc5\xa0veiks, kuris tampa lankomiausiu muzikiniu spektakliu Latvijoje. Savo pirm\xc4\x85j\xc4\xaf tarptautin\xc4\xaf singl\xc4\x85 grup\xc4\x97 \xc4\xafra\xc5\xa1o 1998\xc2\xa0m. Vokietijoje, kartu su Fool\xe2\x80\x99s Garden prodiuseriu Volker Hinkel. Tai dainos Tavas m\xc4\x81jas man\xc4\x81 azot\xc4\x93 angli\xc5\xa1koji versija Under My Wing. Singlas grojamas Baltijos \xc5\xa1ali\xc5\xb3 radijo stotyse, taip pat pasiekia kelias kitas valstybes. Netrukus grup\xc4\x97 i\xc5\xa1kovoja Grand Prix Karlshamn festivalyje, \xc5\xa0vedijoje._NEWLINE_1999\xc2\xa0m. Brainstorm i\xc5\xa1leid\xc5\xbeia ketvirt\xc4\x85j\xc4\xaf album\xc4\x85 Starp div\xc4\x81m saul\xc4\x93m. Kartu i\xc5\xa1leid\xc5\xbeiamas ir pirmasis tarptautinis grup\xc4\x97s albumas Among The Suns, kuris yra albumo Starp div\xc4\x81m saul\xc4\x93m angli\xc5\xa1koji versija. Albumas \xc4\xafra\xc5\xa1ytas Danijoje ir \xc5\xa0vedijoje ir yra vienas i\xc5\xa1 brangiausi\xc5\xb3 Latvijos muzikant\xc5\xb3 \xc4\xafra\xc5\xa1\xc5\xb3._NEWLINE_Visi penki albumo singlai\xc2\xa0\xe2\x80\x93 Puse no sirds, Starp div\xc4\x81m saul\xc4\x93m, Lec, Prom uz siltaj\xc4\x81m sal\xc4\x81m ir Tu izv\xc4\x93l\xc4\x93jies palikt, per trump\xc4\x85 laik\xc4\x85 pasiek\xc4\x97 Latvijos radijo sto\xc4\x8di\xc5\xb3 Top\xc5\xb3 vir\xc5\xa1\xc5\xabnes._NEWLINE_2000\xc2\xa0m. gegu\xc5\xbe\xc4\x97s 13 d., \xc5\xa0vedijoje, Brainstorm dalyvauja 45-ajame Eurovizijos dain\xc5\xb3 konkurse. Daina My Star u\xc5\xbeima III viet\xc4\x85 tarp daugiau nei 20 dalyvi\xc5\xb3. Grup\xc4\x97s pasirodymas gauna auk\xc5\xa1t\xc4\x85 \xc4\xafvertinim\xc4\x85 i\xc5\xa1 profesionali\xc5\xb3 muzikos kritik\xc5\xb3._NEWLINE_Singlas My Star grojamas prakti\xc5\xa1kai vis\xc5\xb3 Europos valstybi\xc5\xb3 radijo stotyse, o albumas Among The Suns yra parduodamas daugelyje \xc5\xa1ali\xc5\xb3._NEWLINE_2000\xc2\xa0m. rugpj\xc5\xabt\xc4\xaf, po daugiau nei 10-me\xc4\x8dio karjeros, i\xc5\xa1leid\xc5\xbeiamas Brainstorm dain\xc5\xb3 rinkinys, kuriame sud\xc4\x97tos pa\xc4\x8dios populiariausios, \xc4\xafdomiausios ir iki tol nei\xc5\xa1leistos dainos. Brainstorm reguliariai koncertuoja \xc4\xafvairiose Europos \xc5\xa1alyse._NEWLINE_2001\xc2\xa0m. pasirodo albumas Online (Latvijoje\xc2\xa0\xe2\x80\x93 Ka\xc4\xb7\xc4\x93\xc5\x86s, kur\xc5\xa1 atteic\xc4\x81s no j\xc5\xabrasskolas), kuriame yra ir viena i\xc5\xa1 geriausi\xc5\xb3 grup\xc4\x97 dain\xc5\xb3\xc2\xa0\xe2\x80\x93 Maybe. Dainos videoklipas nufilmuotas Prahoje ir yra rodomas daugelyje televizijos laid\xc5\xb3 visoje Europoje. Antrasis singlas Waterfall taip pat gerai pasirodo, o dainos videoklipas nufilmuotas Suomijoje. Album\xc4\x85 prodiusuoja Tony Mansfield ir jis yra \xc4\xafra\xc5\xa1omas Anglijoje._NEWLINE_2003\xc2\xa0m. i\xc5\xa1leid\xc5\xbeiamas albumas A Day Before Tomorrow (Latvijoje\xc2\xa0\xe2\x80\x93 Dien\xc4\x81s, kad lidlauks p\xc4\x81r\xc4\x81k t\xc4\x81ls). Singlus Colder ir A Day Before Tomorrow prodiusuoja Vokietijoje \xc5\xbeinomas prodiuseris Alex Silva. Kitas albumo dainas prodiusuoja Steve Lyon. Albumas \xc4\xafra\xc5\xa1ytas Vokietijoje ir Danijoje._NEWLINE_\xe2\x80\x9eColder\xe2\x80\x9c videoklip\xc4\x85 kuria \xc5\xbeinomas vokie\xc4\x8di\xc5\xb3 prodiuseris Manuel Verner ir jis yra filmuojamas Ukrainoje._NEWLINE_2003\xc2\xa0m. grup\xc4\x97 ap\xc5\xa1ildo The Rolling Stones Prahoje ir gimtadienio proga padovanoja Mikui D\xc5\xbeegeriui saksofon\xc4\x85._NEWLINE_2004\xc2\xa0m. nakt\xc4\xaf i\xc5\xa1 gegu\xc5\xbe\xc4\x97s 22 d. \xc4\xaf 23 d. avarijoje greitkelyje Ryga\xc2\xa0\xe2\x80\x93 Jelgava \xc5\xbe\xc5\xabsta vienas i\xc5\xa1 grup\xc4\x97s \xc4\xafk\xc5\xabr\xc4\x97j\xc5\xb3, bosistas Gundaras Mau\xc5\xa1evicas, arba tiesiog Mumi\xc5\x86\xc5\xa1._NEWLINE_Nepaisant \xc5\xa1ios tragi\xc5\xa1kos netekties, kiti grup\xc4\x97s nariai t\xc4\x99sia darb\xc4\x85._NEWLINE_2004\xc2\xa0m. Brainstorm ir gerai \xc5\xbeinoma Rusijos grup\xc4\x97 Bi-2 \xc4\xafra\xc5\xa1o dain\xc4\x85 \xd0\xa1\xd0\xba\xd0\xbe\xd0\xbb\xd1\x8c\xd0\xb7\xd0\xba\xd0\xb8\xd0\xb5 \xd1\x83\xd0\xbb\xd0\xb8\xd1\x86\xd1\x8b (Skoljzkie ulicy) kuri \xc4\xaftraukiama \xc4\xaf nauj\xc4\x85 Bi-2 album\xc4\x85 \xd0\x98\xd0\xbd\xd0\xbe\xd0\xbc\xd0\xb0\xd1\x80\xd0\xba\xd0\xb8 (Inomarki), i\xc5\xa1leist\xc4\x85 kovo 2 d. Daina u\xc5\xbeima I viet\xc4\x85 radijo sto\xc4\x8di\xc5\xb3 topuose Latvijoje, Ukrainoje ir Rusijoje._NEWLINE_2005\xc2\xa0m. Brainstorm i\xc5\xa1leid\xc5\xbeia album\xc4\x85 \xc4\x8cetri krasti. Populiariausios albumo dainos\xc2\xa0\xe2\x80\x93 \xc4\x8cetri krasti, Rudens ir Pilots Tims._NEWLINE_2005\xc2\xa0m. rugpj\xc5\xab\xc4\x8dio 21 d., turo metu, koncerte Rygoje, Me\xc5\xbeaparke, pasiklausyti Brainstorm susirenka rekordin\xc4\x97 publika\xc2\xa0\xe2\x80\x93 40000 fan\xc5\xb3. Vis\xc5\xb3 \xc5\xa1io turo koncert\xc5\xb3 bilietai parduodami per rekordin\xc4\xaf laik\xc4\x85._NEWLINE_2006\xc2\xa0m. prad\xc5\xbeioje i\xc5\xa1leid\xc5\xbeiama albumo \xc4\x8cetri krasti angli\xc5\xa1koji versija Four Shores. Singlas Thunder Without Rain tampa populiariu Ryt\xc5\xb3 Europoje ir yra transliuojamas MTV Europe bei VH1 Europe._NEWLINE_2006\xc2\xa0m. MTV Europos muzikos apdovanojimai 2007 vyk\xc4\x99 Kopenhagoj Brainstorm buvo s\xc4\x97kmingi, jie pripa\xc5\xbeinti geriausia Baltijos \xc5\xa1ali\xc5\xb3 grupe._NEWLINE_2008\xc2\xa0m. gegu\xc5\xbe\xc4\x97s 13 d. Latvijoje i\xc5\xa1leistas albumas Tur kaut kam ir j\xc4\x81b\xc5\xabt.'